text:  Tak, ako som mala rada seriál a aj jeho hrdinky, tak mi film a jeho hrdinky liezli na nervy. S výnimkou Samanthy, ktorá jediná zaznamenala posun (oslavuje 50.ku, zatiaľ čo v seriáli mala večných 35) a zároveň ako jediná nepodstúpila drastickú scenáristickú lobotómiu, ktorá zo Charlotte urobila niečo medzi mopslíkom a upišťanou pubertiačkou, z Mirandy ešte chladnejšiu a racionálnejšiu a o to nedostupnejšiu a neúprosnejšiu manželku -  právničku a u Carrie spôsobila zastavenie vývoja (čo je asi aj dobre).
  /// Film rozbehol sa v príjemných rytmoch a prvá polhodinka sľubovala pomerne veľa. Alebo aspoň viac. Aj keď pripomínala VH1 / MTV dokument zo zákulisia módy, bola svižná, miestami vtipná, chytľavá. Strihový úvod predstavil Carrie, Charlotte, Mirandu a Samanthu a stručne naznačil, v akom duchu sa niesli ich osudy a tiež, v akom by sa mohol niesť film. Potom prišla svadba. A potom to začalo. Carrie upadla do depresie (Snáď ste si nemysleli, že Božský nezazmätkuje.) a tvorcovia sa rozhodli nechať diváka precítiť si to zúfalstvo a sklamanie spolu s ňou. Totiž, presne o tom je ďalšia (úplne zbytočná) hodina filmu. O zúfalstve, v ktorom jedinú iskru nádeje predstavuje Samantha a jej sexuálna, botoxová a (d)epilačná „úprimnosť“. Do hry sa film vracia opäť v svojej poslednej (asi) polhodinke, kedy všetkých osvieti. Neskoro. Zbytočne. A bez toho, čo Sex v meste robilo pre mňa mňamkóznym: dobrého humoru.
item_title: Sex ve městě
item_directors: Michael Patrick King
item_screenwriters: Michael Patrick King
item_cast: Sarah Jessica Parker Kim Cattrall Kristin Davis Cynthia Nixon Chris Noth David Eigenberg Evan Handler Jason Lewis Mario Cantone Lynn Cohen Willie Garson Jennifer Hudson Candice Bergen Joanna Gleason Kerry Bishé Amanda Setton Daphne Rubin-Vega Kim Shaw Bridget Regan Dreama Walker Damian Young Malcolm Gets April McCullough Annaleigh Ashford Gilles Marini Lena Hall André Leon Talley Veanne Cox Suzanne Cryer Philipp Christopher Van Hughes Bridget Everett Henry Strozier Julie Halston Rick Aiello Alexandra Fong Parker Fong Peter Y. Kim Charles Martins Ricardo Molina Joshua Henry Rogelio T. Ramos Sara Gettelfinger